# PATVIRTINTA

# Laikinos turto nuomos komisijos 2020 m. rugsėjo 25 d. protokolu Nr. LTNK-3

# VALSTYBES ILGALAIKIO MATERIALIOJO

# TURTO VIEŠOJO NUOMOS KONKURSO

# BENDROSIOS SĄLYGOS

**Aplinkos apsaugos agentūra** (juridinio asmens kodas 188784898) (toliau – Konkurso organizatorius arba Nuomotojas), skelbia valstybės ilgalaikio materialiojo turto viešąjį nuomos konkursą (toliau – Konkursas).

|  |  |
| --- | --- |
| Dalyvis | Juridiniai asmenys, turintys mokslo ir studijų institucijos statusą ar asmenys, kurių veikla yra aplinkos tyrimų vykdymas, ir teikiantys Paraišką siekiant išsinuomoti Nuomos objektą ir dalyvaujantis Nuomos objekto Konkurse.  |
| Komisija | Aplinkos apsaugos agentūros direktoriaus įsakymu sudaryta Laikina turto nuomos komisija, kuri pagal jai suteiktus įgaliojimus inicijuoja ilgalaikio materialiojo turto viešąjį nuomos konkursą. |
| Konkursas | Vadovaujantis Aplinkos apsaugos agentūros direktoriaus įsakymu organizuojamas ilgalaikio materialiojo turto viešasis nuomos konkursas. |
| Konkurso organizatorius/Nuomotojas | Biudžetinė valstybės įstaiga Aplinkos apsaugos agentūra, juridinio asmens kodas 188784898, A. Juozapavičiaus g. 9, 09331 Vilnius. |
| Konkurso laimėtojas | Dalyvis, kurio pateikta Paraiška atitinka visus Konkurso sąlygose nustatytus reikalavimus, ir kurio Paraiškoje nurodyta/siūloma nuomos kaina (Eur/val. be PVM) už Nuomos objekto nuomą yra didžiausia. |
| Nuomininkas | Juridinis asmuo sudaręs Sutartį su Nuomotoju. |
| Nuomos sąlygos | Nuomos objektas išnuomojamas tyrimams atlikti per 3 mėnesių laikotarpį iki 4 išplaukimų ne ilgesnių negu 1 (viena) para. Nuomos laikotarpio pradžia skaičiuojama nuo laivo pirmojo išplaukimo (nuo turto perdavimo ir priėmimo akto pasirašymo dienos). |
| Nuomos objektas | Valstybei nuosavybės teise priklausantis Aplinkos apsaugos agentūros patikėjimo teise valdomas valstybės ilgalaikis materialusis turtas laivas „Vėjūnas“ su įgula ir jame esančia įranga . |
| Informacija apie Nuomos objektą  | Mokslinių tyrimų laivas „Vėjūnas“ pastatytas 2011 m. Estijoje, įregistruotas Lietuvos Respublikos vidaus vandenų laivų registre. Reg. Nr. LT-P-530, laivo ilgis 23,90 m, plotis 8,00 m, maksimali grimzlė 1,50 m, leidžiamas keleivių skaičius – 12. Laivas gali plaukti Kuršių mariose ir Baltijos jūros Lietuvos Respublikos teritoriniuose vandenyse. Laivo paskirtis – Baltijos jūros ir Kuršių marių monitoringo vykdymas. Laivo švartavimosi vieta – Marių g. 1, Klaipėda. Pagal poreikį kartu nuomojama laive esanti įranga. |
| Nutarimas | Lietuvos Respublikos Vyriausybės 2001 m. gruodžio 14 d. nutarimas Nr. 1524 „Dėl valstybės ilgalaikio materialiojo turto valstybės ir savivaldybių nekilnojamo turto nuomos“ (TAR, 2020-02-20, Nr. 3625). |
| Aprašas | Nutarimu patvirtintas Valstybės ilgalaikio materialiojo turto nuomos viešojo konkurso ir nuomos be konkurso organizavimo ir vykdymo tvarkos aprašas. |
| Paraiška | Pagal Konkurso organizatoriaus nustatytas sąlygas Dalyvio pateiktų dokumentų ir duomenų visuma siekiant išsinuomoti Nuomos objektą. |
| Pradinis įnašas | Pradinis įnašas – 99,47 Eur[[1]](#footnote-1) |
| Skelbimas/Nuomos objektų sąrašas | Aplinkos apsaugos agentūros svetainėje ir kitose visuomenės informavimo priemonėse paskelbta informacija apie Nuomos objekto nuomą ir sąlygas (Viename ar keliuose portaluose Alio.lt, Plius.lt, skelbimas.lt) |
| Sutartis | Sutartis, sudaryta tarp Konkurso laimėtojo ir Nuomotojo dėl Nuomos objekto. |

# Konkurso sąlygos:

* 1. Konkurso organizatorius Nuomos objekto nuomą vykdo Konkurso būdu Apraše nurodyta tvarka.
	2. Dalyviai Nuomos objekto techninę būklę, Nuomos objekto pritaikymą pagal savo planuojamos veiklos specifiką ir kitas su Nuomos objekto eksploatavimu susijusias sąlygas turi įsivertinti Nuomos objekto apžiūros metu iki Paraiškos pateikimo/registravimo termino pabaigos.
	3. **Svarbi informacija**:
		1. Nuomos objekto apžiūros laikas – nuo **š.m. spalio 1 d.** iki **š.m. spalio 2 d. nuo 8:00 iki 16:00,** suderinus laiką telefonu su Laura Lauciute (8 46 410426) arba Galina Garnaga-Budre (8 683 05136);
		2. Konkurso Dalyvių Paraiškų teikimo terminas (pradžią ir pabaigą) – nuo **š.m. spalio 8 d. 9:00** iki **š.m. spalio 9 d. 14:30 (darbo valandomis)**. Laikinos turto nuomos komisijos 2020 m. spalio 9 d. protokolu Nr. LTNK-4 konkurso dalyvių paraiškų teikimo terminas pratęstas **iki š.m. spalio 26 d. 12:00 (darbo valandomis)**.
		3. Komisijos posėdžio vieta, data, ir laikas – nuotoliniu būdu, **š.m.** **spalio 26 d. 13:00**.
	4. Asmenys, ketinantys dalyvauti Konkurse, Paraiškas pateikia Aplinkos apsaugos agentūroje, adresu Taikos pr. 26, Klaipėda, kabinete Nr. 113 arba 203. Vokai su Paraiškomis turi būti gauti iki nurodyto Paraiškų teikimo termino pabaigos. Konkurso organizatorius neatsako už nenumatytus atvejus, dėl kurių Paraiškos nebuvo gautos ar gautos pavėluotai. Jeigu Paraiška gaunama pavėluotai, neatplėštas vokas su Paraiška grąžinamas.

Pateiktas Paraiškas registruos Laura Lauciutė, tel. 8 46 410426 el. p. laura.lauciute@aaa.am.lt arba Galina Garnaga-Budrė, tel. 8 683 05136, el. p. galina.garnaga@aaa.am.lt.

* 1. Iki Paraiškos pateikimo Dalyvis privalo sumokėti Pradinį įnašą. Atsiskaitomoji sąskaita Pradiniam įnašui sumokėti: Nr. LT804010042400050251, Luminor Bank AS bankas.
	2. Nelaimėjusiam Konkurso Dalyviui, Pradinis įnašas per 5 darbo dienas grąžinamas į Paraiškoje nurodytą Dalyvio sąskaitą.
	3. Dalyvio Paraiška įskaitant ir visą su Konkursu susijusią korespondenciją bei dokumentus, kuriais yra keičiamasi tarp Konkurso organizatoriaus ir Dalyvio, turi būti parengti lietuvių kalba. Jei Paraiška ar su Konkursu susijusi korespondencija bei dokumentai parengti ne lietuvių kalba, kartu turi būti pateikiami tinkamai atlikti ir patvirtinti vertimai į lietuvių kalbą. Paraiška bei dokumentai, neišversti į lietuvių kalbą, nenagrinėjami. Tinkamu vertimo patvirtinimu laikomas patvirtinimas, kai vertimą patvirtina savo parašu Dalyvio vadovas arba vadovo įgaliotas asmuo. Patvirtinimas turi būti atliktas lietuvių kalba arba išverstas į lietuvių kalbą.
	4. Konkurso sąlygose nustatytus reikalavimus atitinkančios Dalyvių Paraiškos vertinamos pagal Paraiškoje nurodytą/siūlomą nuomos kainą (Eur/val. be PVM), kuri turi būti ne mažesnė nei nuomos įkainių dydžiai nurodyti Aplinkos apsaugos agentūros direktoriaus 2018 m. rugsėjo 28 d. įsakymo Nr. AV-252 „Dėl valstybei nuosavybės teise priklausančios Aplinkos apsaugos agentūros patikėjimo teise valdomo valstybės turto nuomos apskaičiuotų įkainių dydžių tvirtinimo“ priede (toliau – Įkainių įsakymas).
	5. Tuo atveju, kai Dalyvis pageidauja nuomoti Nuomos objektą kartu su Nuomos objekto dalimis, Dalyvis Paraiškoje taip pat privalo nurodyti:
		1. Kiekvienos iš pageidaujamos išsinuomoti Nuomos objekto dalies nuomos kainą (Eur/val. be PVM), kuri turi būti ne mažesnė nei nurodyta Įkainių įsakyme;
		2. Dalyvių Paraiškos vertinamos pagal kiekvienos iš Paraiškoje atskirai nurodytų Nuomos objekto dalių siūlomą nuomos kainą (Eur/val. be PVM); tuo atveju, kai Dalyvių Paraiškose pageidaujamos nuomoti Nuomos objekto dalys skiriasi, vertinamas Nuomos objekto ir sutampančios (- ių) Nuomos objekto dalies (- ių) kaina.
	6. Konkurso laimėtoju bus pripažintas Dalyvis, kurio Paraiška atitiks visus Konkurso sąlygose nustatytus reikalavimus, ir kurio Paraiškoje nurodyta/siūloma nuomos kaina (Eur/val. be PVM) už Nuomos objekto nuomą, įskaitant Nuomos objekto dalių kainą, bus didžiausia, Konkurso organizatoriaus paskirtai Komisijai atlikus Paraiškos vertinimą Konkurso sąlygų 1.9 papunktyje nustatyta tvarka.
	7. Konkurso organizatorius bet kuriuo metu iki Sutarties sudarymo turi teisę nutraukti Konkurso procedūras, Aprašo 36.1 ir 36.2 papunkčiuose nustatytais atvejais.
	8. Konkurso organizatorius turi teisę atmesti Dalyvio pateiktą Paraišką, kai:

1.12.1. pateikta Paraiška neatitinka Konkurso dokumentuose nurodytų reikalavimų;

1.12.2. Paraiška pateikta/gauta pasibaigus Paraiškų teikimo terminui;

1.12.3. Paraišką pateikęs Dalyvis neatitinka Konkurso dokumentuose nustatytų kvalifikacijos reikalavimų;

1.12.4. apie nustatytų reikalavimų atitikimą Dalyvis pateikė melagingą informaciją, kurią Konkurso organizatorius gali įrodyti bet kokiomis teisėtomis priemonėmis.

1.13. Tuo atveju, jeigu kelios Paraiškos pateikiamos vienodomis kainomis, sudarant Paraiškų eilę pirmesnis į šią eilę įrašomas Dalyvis, kurio vokas su Paraiška įregistruotas anksčiausiai.

1.14. Konkurso organizatorius, priėmęs sprendimą dėl Konkurso laimėtojo, informuoja apie tai visus Paraiškas pateikusius Dalyvius ne vėliau kaip per 3 (tris) darbo dienas nuo tokio sprendimo priėmimo dienos. Pranešime Konkurso laimėtojui nurodoma Sutarties pasirašymo data ir laikas.

1.15. Tuo atveju, jei Dalyvis, pripažintas Konkurso laimėtoju, atsisako sudaryti Sutartį arba nepranešęs, kad negali nurodytu laiku atvykti pasirašyti Sutarties, neatvyksta pasirašyti Sutarties, pradinis įnašas jam negrąžinamas~~.~~ Tokiu atveju Konkurso laimėtoju pripažįstamas kitas pagal eilę Konkurso sąlygas atitinkančią Paraišką pateikęs Dalyvis, pasiūlęs didžiausią nuomos kainą (Eur/val. be PVM).

1.16. Dalyvių pateiktos Paraiškos turi galioti 30 (trisdešimt) kalendorinių dienų nuo pateikimo.

1.17. **Įkainių įsakymas, Paraiškos dalyvauti Konkurse formos pavyzdys ir Sutarties projektas paskelbiami** [www.gamta.lt](http://www.gamta.lt).

# Nuomos sąlygos:

* 1. Nuomos objektas išnuomojamas tyrimams atlikti per 3 mėnesių laikotarpį iki 4 išplaukimų ne ilgesnių negu 1 (viena) para. Nuomos laikotarpio pradžia skaičiuojama nuo laivo pirmojo išplaukimo (nuo turto perdavimo ir priėmimo akto pasirašymo dienos).
	2. Nuomos objektas išnuomojamas tik juridiniams asmenims, turintiems mokslo ir studijų institucijos statusą ar asmenims, kurių veikla yra aplinkos tyrimų vykdymas.
	3. Kartu su Nuomos objektu gali būti nuomojama tyrimų įranga, kurios įkainiai nurodyti Įkainių įsakyme. Priklausomai nuo įrangos poreikio, reikalingi įrangos darbą organizuojantys specialistai.
		1. Įkainių įsakyme pateiktos lentelės 5-9, 11-13 ir 19 eilutėse nurodytai įrangai reikalingas 1 specialistas;
		2. Įkainių įsakyme pateiktos lentelės 3, 4 ir 10 eilutėse nurodytai įrangai reikalingi 2 specialistai;
		3. Įkainių įsakyme pateiktos lentelės 14-18 eilutėse nurodytai įrangai specialistai nereikalingi.
	4. Nuomos objektas nuomojamas Skelbime nurodytai veiklai. Visais atvejais Nuomos objekte draudžiama turėti sprogias ar kitas medžiagas, kurios nesusijusios su atliekamais aplinkos tyrimais ir gali daryti įtaką ar pakenkti žmogaus sveikatai ir aplinkai taip pat - sprogmenis bei pirotechniką.
	5. Nuomininko Nuomos objekte vykdoma veikla negali prieštarauti Lietuvos Respublikos teisės aktų reikalavimams.
	6. Nuomos objektas yra išnuomojamas esamos būklės, draudžiama atlikti Nuomos objekto pagerinimus/ pritaikymus/ pertvarkymus pagal savo veiklos poreikius.
	7. Nuomininkas įsipareigos laikytis: saugos darbe, sveikatos, civilinės saugos, technologinių, aplinkos apsaugos (oro, vandens ir kt.), gaisrinės saugos, techninių ir kitų reikalavimų susijusių su jo vykdoma veikla Nuomos objekte. Už šiame punkte nurodytų reikalavimų nesilaikymo kilusias pasekmes visais atvejais bus atsakingas Nuomininkas kartu su Nuomotuoju.
	8. Nuomininkas įsipareigos Nuomos objektą naudoti pagal Sutartyje nurodytą paskirtį, Nuomos objektą prižiūrėti ir užtikrinti gerą jo būklę. Pasibaigus Sutarčiai arba Nuomotojui ar Nuomininkui nutraukus ją prieš terminą, Nuomininkas įsipareigos Nuomotojui grąžinti Nuomos objektą tokios būklės, kokios buvo perduotas Nuomininkui perdavimo metu, atsižvelgiant į natūralų nusidėvėjimą.
	9. Nuomininkas neturi teisės subnuomoti Nuomos objektą (ar jo dalį) ar suteikti tretiesiems asmenims kokias nors kitas teises naudotis Nuomos objektu (ar jo dalimi).
	10. Nuomininkas neturės teisės perleisti visų ar dalies savo teisių ir (ar) pareigų, kylančių iš Sutarties, įkeisti Nuomos objekto nuomos teisės ar perduoti jos kaip turtinio įnašo kuriam nors trečiajam asmeniui ar kitaip suvaržyti Sutartyje nustatytų Nuomos objekto nuomos teisių.
	11. Nuomininkas privalės sumokėti Nuomos mokestį per 20 darbo dienų nuo paskutinio išplaukimo.
	12. Nuomininkas, per Sutartyje nustatytus terminus nesumokėjęs Nuomos mokesčio ar kitų Sutartyje nurodytų su Nuomos objekto naudojimu susijusių mokesčių (jų dalį) Nuomotojui moka 0,05 proc. dydžio delspinigius nuo visos nesumokėtos sumos už kiekvieną pavėluotą dieną iki visiško skolos sumokėjimo (iki visiško prievolės įvykdymo).

Delspinigių sumokėjimas neatleidžia Nuomininko nuo pagrindinės prievolės įvykdymo.

# Sutarties sąlygos Sutarties galiojimo laikotarpiu galės būti keičiamos Sutartyje nustatyta tvarka.

1. Pradinis įnašas nurodytas be PVM. Siūlomą nuompinigių dydį Eur/kv. m./mėn. su PVM nurodo:
-    tie Dalyviai, kurie yra registruoti PVM mokėtojais;
-    visi Dalyviai, kai Nuomos objektas yra transporto priemonių (įskaitant orlaivius, laivus, geležinkelio riedmenis) stovėjimo ar saugojimo aikštelės, garažai ar kiti panašios paskirties nekilnojamieji daiktai arba įrenginiai ar įranga, kurie atitinka nekilnojamojo pagal prigimtį daikto sąvoką (Lietuvos Respublikos pridėtinės vertės įstatymo 31 straipsnis).

 [↑](#footnote-ref-1)